مسجد بریک لین

مسجد بریک لین (بنگالی: ব্রিক লেন জামে মসজিদ)  لندن کے مشرقی حصے میں واقع ایک اسلامی عبادت گاہ ہے۔ اسے پہلے مسجد لندن کبیر کے نام سے بھی جانا جاتا تھا۔ یہ عمارت اینٹوں سے تعمیر شدہ ہے اور فورنیئر اسٹریٹ اور بریک لین کے کونے پر واقع ہے۔ اٹھارہویں صدی کے وسط میں تعمیر ہونے کے بعد سے یہ عمارت مختلف ادوار میں عیسائی، یہودی اور اسلامی برادریوں کی عبادت گاہ رہی ہے، جو اسپِٹَل فیلڈز کے علاقے میں ہجرت کی مختلف لہروں کی عکاسی کرتی ہے۔
 موجودہ مسجد 
اس مسجد کے نمازیوں کی اکثریت بنگلہ دیشی نژاد ہے اور مسجد بنیادی طور پر برطانیہ میں مقیم بنگلہ دیشی مسلمانوں کی خدمت انجام دیتی ہے۔

مسجد میں تقریباً 3200 نمازیوں (خواتین سمیت) کی گنجائش ہے اور جمعہ کے دن نمازیوں کی تعداد سب سے زیادہ ہوتی ہے۔ جمعہ کے خطبات بنگالی، انگریزی اور عربی زبانوں میں دیے جاتے ہیں۔ عقائد اور عملی طور پر مسجد اہلِ سنت کی روایات کی پیروی کرتی ہے۔ مسجد کا بنگلہ دیش ویلفیئر ایسوسی ایشن کے ساتھ قریبی تعلق ہے جو کمیونٹی کی ضروریات پوری کرنے کی کوشش کرتی ہے۔ بالائی منزلوں میں بچوں کے لیے عربی اور مادری زبان کی تعلیم کی کلاسیں بھی موجود ہیں۔ Muslim Directory ،59 Brick Lane: a History  Icons of England. Retrieved on 2009-04-27. .David Garbin (June 2005) Bangladeshi diaspora in the UK: some observations on socio-cultural dynamics, religious trends and transnational politics  University of Surrey. Retrieved on 2009-04-27.
 عمارت کی تاریخ 
اس عمارت نے اپنی تاریخ میں تینوں آسمانی مذاہب کی عبادت گاہ کے طور پر خدمات انجام دی ہیں۔
 مسیحیت 
دائیں|تصغیر|سن ڈائل "Umbra Sumus"
یہ عمارت پہلی مرتبہ 1743ء میں لندن کی ہوگینوٹ (Huguenot) برادری نے ایک پروٹسٹنٹ چرچ کے طور پر قائم کی۔ یہ وہ مہاجرین تھے جو 1685ء میں فرمانِ نانت کی منسوخی کے بعد کیتھولک مظالم سے بچنے کے لیے فرانس سے ہجرت کر کے آئے تھے۔ ان میں سے بہت سے لوگ اسپٹلفیلڈز میں آباد ہوئے اور اپنے ساتھ کپڑا بُننے کی مہارتیں بھی لائے۔ چونکہ وہ چرچ آف انگلینڈ کے رکن نہیں تھے، اس لیے انھوں نے اپنی عبادت گاہیں خود تعمیر کیں۔ فورنیئر اسٹریٹ پر واقع یہ چرچ معمار نکولس ہاکسمور کے ڈیزائن پر تعمیر ہوا اور ملکہ این کے دور میں چرچ کی طاقت ظاہر کرنے کے لیے بنایا گیا۔ یہ چرچ تقریباً ساٹھ برس تک ہوگینوٹ برادری کی عبادت گاہ رہا۔

1809ء میں یہ عمارت ویسلیان چرچ کی ایک شاخ بن گئی، جسے لندن سوسائٹی فار پروموٹنگ کرسچینیٹی امونگ دی جیوز نے خرید لیا، مگر یہ مرحلہ صرف دس سال جاری رہا۔ 1819ء سے یہ عمارت ایک میتھوڈسٹ چرچ بن گئی۔Richard Jones (2006). Frommer's Memorable Walks in London. John Wiley and Sons. p. 93. 

 یہودیت 
انیسویں صدی کے آخر میں یہ عمارت ایک اور مذہبی برادری کے زیر استعمال آئی اور یہودی عبادت گاہ (کنیسہ) بن گئی۔ اس وقت یہ علاقہ روس اور وسطی یورپ سے آنے والے بہت سے یہودی مہاجرین کا مسکن تھا۔ روس میں اجتماعی قتل عام اور سخت قوانین کے باعث بڑی تعداد میں یہودی یورپ سے ہجرت کر کے برطانیہ آئے، جن میں سے تقریباً 140,000 افراد برطانیہ میں آباد ہوئے۔ 1916ء سے اس کنیسہ کے رہنما ابراہیم اسحاق کوک تھے، جو بعد میں برطانوی انتداب کے زمانے میں فلسطین کے پہلے اشکنازی چیف ربّی بنے۔ وقت کے ساتھ یہودی آبادی شمالی لندن منتقل ہوتی گئی اور آخرکار کنیسہ گولڈرز گرین کے ایک نئے مقام پر منتقل ہو گیا۔John Eade, Dyab Abou Jahjah, Saskia Sassen (2004). Identities on the Move. Counterpoint. p. 16.  .Godley, Andrew (2001) Enterprise and Culture. New York: Palgrave. Ch. 1. ..History – Machzike Hadath 

 اسلام 
1970ء کی دہائی میں اسپٹلفیلڈز اور بریك لین کا علاقہ زیادہ تر بنگالی باشندوں پر مشتمل ہو گیا جو بہتر روزگار کی تلاش میں سلہٹ کے علاقے سے برطانیہ آئے تھے۔ انھیں فیکٹریوں اور ٹیکسٹائل صنعت میں کام کے مواقع ملے۔ اس بڑھتی ہوئی مسلم آبادی کو عبادت گاہ کی ضرورت تھی، چنانچہ 59 بریك لین کی عمارت خرید کر اس کی مرمت کی گئی اور 1976ء میں اسے دوبارہ کھول کر مسجد لندن جامع بنا دیا گیا۔ آج بھی نام میں تبدیلی کے باوجود یہ مسجد بنگلہ دیشی کمیونٹی کی مرکزی عبادت گاہ کے طور پر خدمات انجام دے رہی

 حوالہ جات 

زمرہ:بیسویں صدی کی مساجد
زمرہ:مملکت متحدہ کی مساجد
زمرہ:انیسویں صدی کے کنائس
زمرہ:لندن بورو ٹاور ہیملٹس میں مذہب
زمرہ:مساجد میں تبدیل کی جانے والی مذہبی عمارات و ساخات
زمرہ:جامع مساجد
زمرہ:مقام نقشہ ویکی ڈیٹا سے ماخوذ
زمرہ:ویکی ڈیٹا والے صفحات
زمرہ:ویکی ڈیٹا خاصیت 856 کے زیر استعمال صفحات
زمرہ:صفحات مع ویکی ڈیٹا حوالہ جات
زمرہ:خانہ معلومات استعمال کنندہ صفحات مع تھمب نیل تصاویر